EkBass/fiwiki-20250220-pages-articles huggingface dataset:
Raisa Jäntti

Raisa Annika Jäntti (s. 1979 KeikyäJäntti, Raisa. Kirjasampo.fi. Viitattu 12.7.2023) on suomalainen runoilija. Jäntti on vuonna 2018 julkaissut Tampereen kaupungin palkitseman runokokoelman Grand plié, josta kriitikko Virpi Alanen sanoo – kuvailtuaan ensin, miten balettitausta heijastuu runoihin – että "runot ovat rajua naiskehollisuuden kuvaa". Hän toteaa myös, että tässä teoksessa herkeämätön minä-keskeisyys toimii, vaikka se on harvoin kiinnostava runoteoksen lähtökohta. Hän pitää teosta psykologisesti mielenkiintoisena: tanssijan oma kipukokemus estää häntä tuntemasta empatiaa muiden kipukärsimystä kohtaan. Alanen pitää teosta lukijan kannalta vaativana.Virpi Alanen, Fragmentaarinen balettirunoelma. Parnasso, s. 2/2018 s. 66 ==Teokset== * Läpilyöntikipu, Kaarinan kaupunki, 2015 ISBN 978-952-68159-5-4 Sarja: Kaarinan kaupungin runokirjat, 24. – 1. sija Runo-Kaarina-kilpailussa 2015 * Neppari, runoseikkailu. Sanasato 2017 ISBN 978-952-7176-31-3 – 2. uud. p. 2019 ISBN 978-952-69097-2-1 (lastenrunoja) * Uneliaan Unttusen puutarhakirja, Puru- kollektiivi 2018 ISBN 978-952-69097-0-7 (lastenkirja) * Grand plié: askelmerkkejä, Puru-kollektiivi 2018 ISBN 978-952-93-9890-4 – Tampereen kaupungin kirjallisuuspalkintoTampereen kaupungin kirjallisuuspalkinto Kirjasampo.fi, viitattu 12.7.2023 * Kolme – labyrintti, Puru-kollektiivi 2020 ISBN 978-952-69097-3-8 * Kolme – opaskierros, Puru-kollektiivi 2020 ISBN 978-952-69097-4-5 * Kolme – pohjapiirros, Puru-kollektiivi 2020 ISBN 978-952-69097-5-2 * Neppari: väärään suuntaan, Puru-kollektiivi 2020 ISBN 978-952-69097-6-9 * Vaarallisen eläimen tilanne, Puru-kollektiivi 2022 ISBN 978-952-69097-8-3 ==Lähteet== Luokka:Suomalaiset runoilijat Luokka:Vuonna 1979 syntyneet Luokka:Elävät henkilöt
Suomen Odd Fellow -veljeskunta

Suomen Odd Fellow -veljeskunta (rekisteröity nimellä Riippumattoman Odd Fellow -Veljeskunnan Suomen Suurloosi ry, ) on Suomessa toimiva kaksikielinen järjestö, joka on osa kansainvälistä, Yhdysvaltain Winston-Salemissa päämajaansa pitävää Independent Order of Odd Fellows -järjestöä. Suomen järjestöllä on myös toimintaa Virossa. Siinä oli vuonna 2011 vajaat 9 000 jäsentä.Uskonnot Suomessa -Riippumattoman Odd Fellow -Veljeskunnan Suomen Suurloosi ryoddfellow.fi - Euroopan Suurloosi Odd Fellow -aate saapui Suomeen Ruotsista. Ensimmäinen loosi, Logen nr 1 Wasa, perustettiin 1925 Vaasaan. Suomalaisia oli osallistunut järjestön toimintaan Ruotsin Haaparannan loosissa jo vuonna 1923. Ensimmäisen loosin vihkiäiset suoritti Vaasassa Ruotsin suurloosin pääjohtaja Bergqvist ruotsalaisten järjestön jäsenten avustamana 9.8.1925. Wasa-loosin ensimmäinen mestari oli kansanedustaja Otto Jacobsson.Oddfellow.fi - Näin Odd Fellow tuli SuomeenLogen nr 1 Wasa - Historik Ruotsinkielisiä looseja perustettiin toiminnan alkuvaiheessa myös Helsinkiin (1927), Turkuun (1931), Kauniaisiin (1955), Tammisaareen (1958), Pietarsaareen (1963), Sipooseen (1963) ja Maarianhaminaan (1964). Helsingissä perustajajäseniä olivat muun muassa kansanedustaja Rafael Colliander, Turussa kauppaneuvos Edgar Grönblom ja professori Per Olof von Törne. Ensimmäinen suomenkielinen loosi oli 1965 Helsingissä perustettu Loosi n:o 14 Mikael Agricola.Loosi n:o 14 Mikael Agricola - HistoriikkiLogen nr 2 - HistorikLogen nr 3 - HistorikLogen nr 5 - HistorikLogen nr 6 - HistorikLogen nr 8 - HistorikLogen nr 9 - HistorikLogen nr 10 - HistorikLogen nr 13 - Historik Vuonna 2018 Suomessa oli 38 suomenkielistä ja 22 ruotsinkielistä veljesloosia sekä yksi Tallinnassa toimiva veljesloosi. Naisten suomenkielisiä Rebekka- looseja oli 32, ruotsinkielisiä 19 sekä yksi Tallinnassa toimiva loosi. Suomen loosit toimivat Ruotsin Suurloosin alaisuudessa vuoteen 1984, jolloin perustettiin ja rekisteröitiin Suomen Suurloosi. ==Lähteet== Luokka:Suomalaiset kerhot ja yhteisöt
Johan E. Mellbye

Johan Egeberg Mellbye (11. marraskuuta 1866 Kristiania – 17. joulukuuta 1954 Ringsaker) oli norjalainen maanviljelijä ja poliitikko. Hän istui suurkäräjillä vuosina 1922–1930 ja toimi Norjan maatalousministerinä 1904–1905. Mellbye oli Norjan maanviljelijöiden liiton puheenjohtaja yli 30 vuoden ajan. ==Lähteet== ==Aiheesta muualla== Luokka:Norjan maatalousministerit Luokka:Norjalaiset maanviljelijät Luokka:Vuonna 1866 syntyneet Luokka:Vuonna 1954 kuolleet
Työtuomioistuin (Norja)

pienoiskuva|200px|Työtuomioistuin toimii kuvassa näkyvässä tiilirakennuksessa Grensenin varrella Oslossa. Työtuomioistuin (norj. Arbeidsretten) on norjalainen erityistuomioistuin, joka ratkoo työelämään liittyviä kiistoja. Se perustettiin vuonna 1915, ja sitä on vuodesta 2021 johtanut Tron Løkken Sundet. Työtuomioistuimeen kuuluu kolme vakituista tuomaria sekä asiakohtaisesti neljä lisäjäsentä, joista kaksi on työnantaja- ja kaksi työntekijäosapuolen nimittämiä. Tarvittaessa työtuomioistuin voi koostua myös vain kolmesta jäsenestä, joista yksi on vakituinen tuomari ja kaksi osapuolten nimittämiä. ==Lähteet== ==Aiheesta muualla== * Tuomioistuimen verkkosivut Luokka:Norjan tuomioistuimet
Kari Gerkman

Kari Juhani Gerkman (5. marraskuuta 1962 Helsinki – 7. heinäkuuta 2023 Helsinki)Kuolinilmoitus. Helsingin Sanomat 20.8.2023, s. B 29. oli suomalainen triathlonisti. Hän oli 1997 voittamassa EM-pronssia triathlonin täysmatkojen joukkuekilpailussa Pauli Kiurun ja Mika Luodon kanssa. Gerkman osallistui kuusi kertaa Havaijin Ironman-kilpailuun. Gerkmanin vaimo Ghita Gerkman (o.s. Jarlström) on myös ollut triathlonisti. Gerkman oli vaimonsa kanssa innokkaita golfin pelaajia ja myös heidän poikansa Elmo Gerkman (s. 2003) on kilpatason golfaaja. Urheilun ohella Gerkman työskenteli myös esimerkiksi kondiittorina, varaluottamusmiehenä Fazerilla, työnjohtajana, yrittäjänä ja yritysvalmentajana. Gerkman sairasti sydäntä laajentavaa eli dilatoivaa kardiomyopatiaa ja menehtyi sydämensiirto-operaatiossa. Hänet on haudattu Malmin hautausmaalle. == Lähteet == == Aiheesta muualla == *Kari Gerkman triathlon.org-sivustolla Luokka:Suomalaiset triathlonistit Luokka:Vuonna 1962 syntyneet Luokka:Vuonna 2023 kuolleet
Aapo Hiltunen

Aapo Hiltunen (s. 18. helmikuuta 2004 Muhoshttps://issuu.com/pesapallo/docs/pesa_pallokirja-2022-web) on suomalainen pesäpalloilija, joka edustaa Hyvinkään Tahkoa. Hän pelaa kotiuttajajokerin roolissa.Hiltusen kaappaus kilisyttää Pihkalan kunnarikelloa Hiltunen debytoi Superpesiksessä kaudella 2023, kun hän siirtyi Ykköspesiksen Oulun Liposta Seinäjoen JymyJusseihin kaksivuotisella sopimuksella.https://jymyjussit.fi/uutinen/sopimusuutisia/ Kauden 2023 päätteeksi Hiltunen on pelannut 28 Superpesiksen runkosarjaottelua. Hän on lyönyt 3+57 juoksua ja tuonut 6 juoksua.http://www.pesiksenmaailma.fi/index.php/component/tilastot/?view=pelaajakortti&pelaajaid;=11969&sivu;=yhteenvedot Kaudella 2023 Hiltunen saavutti lyöjätilaston 10. sijan.https://www.pesistulokset.fi/tilastot/pelaajat/lyodyt#series-filter:1-- 34-916-1-- Hiltusen yhden ottelun lyötyjen juoksujen ennätys syntyi 20. kesäkuuta 2023 JymyJussien kotiottelussa Koskenkorvan Urheilijoita vastaan, kun hän löi 2+7 juoksua. Samalla syntyivät myös hänen ensimmäiset kunniajuoksunsa Superpesiksessä.https://www.pesistulokset.fi/pelaaja/11969#tab:4 Elokuussa 2024 Hiltunen teki kautta 2025 koskevan yksivuotisen pelaajasopimuksen Hyvinkään Tahkon kanssa. == Lähteet == Luokka:Suomalaiset pesäpalloilijat Luokka:Vuonna 2004 syntyneet Luokka:Elävät henkilöt
Jacob Guntlack

Jacob Guntlack (1744 Tukholma – 16. tammikuuta 1771 Tukholma) oli ruotsalainen varas ja huijari, joka teloitettiin Tukholmassa vuonna 1771. Hänet oli tuomittu kuolemaan jo kolmesti aiemmin, mutta joka kerta armahdettu. Guntlack tuli tunnetuksi omaelämäkerrallisesta teoksesta Den uti Smedje-häktet nu fängslade ryktbare bedragaren och tjufven Jacob Guntlacks lefvernes- beskrifning af honom sjelf författad (1770). On tosin epävarmaa, kirjoittiko hän sen itse, mutta hän todennäköisesti ainakin osallistui sen laatimiseen. Lisäksi Guntlack esiintyi hahmona poliittisissa pamfleteissa. ==Elämä== Guntlackin ollessa 12-vuotias hänen äitinsä myrkytti rakastajansa kanssa Guntlackin isän. Molemmat saivat murhasta kuolemantuomion, ja Guntlack joutui orpokotiin. Hän karkasi sieltä muutaman kuukauden jälkeen, mutta jäi pian kiinni varkaudesta ja tuomittiin kolmeksi vuodeksi pakkotyöhön. Tämän jälkeen seuraava asia, joka hänen elämästään tiedetään varmasti, on hänen astumisensa asepalvelukseen syyskuussa 1763. Maaliskuussa 1764 Guntlack istui jälleen syytettynä varkaudesta ja sai kuolemantuomion, jonka hovioikeus muutti 12 vuoden vankeudeksi Vaxholmin linnoituksessa. Hän karkasi sieltä useita kertoja jääden aina kiinni. Pakomatkojensa aikana hän syyllistyi uusiin varkauksiin, ja hänet tuomittiin uudelleen kuolemaan vuonna 1767, mutta jälleen hovioikeus lievensi sen, tällä kertaa hänet lähetettiin 15 vuoden pakkotyöhön rakentamaan Viaporia. Matkalla Guntlack karkasi ja oleskeli sen jälkeen Suomessa salanimellä Anders Falck. Lohjan kihlakunnanoikeus tuomitsi hänet kolmannen kerran kuolemaan varkaudesta vuonna 1768, mutta Turun hovioikeus päätti lähettää hänet takaisin Tukholmaan. Matkalla hän onnistui jälleen pakenemaan. Toukokuussa 1769 hän jäi kiinni, ja huhtikuussa 1770 Tukholman kämnerinoikeus tuomitsi hänet kuolemaan. Tällä kertaa tuomio vahvistettiin hovioikeudessa ja pantiin täytäntöön Tukholman eteläisen kaupungintullin ulkopuolella 16. tammikuuta 1771. ==Lähteet== Luokka:Ruotsalaiset rikolliset Luokka:Ruotsalaiset teloitetut Luokka:Ruotsin teloittamat Luokka:Vuonna 1744 syntyneet Luokka:Vuonna 1771 kuolleet
Hausmanns gate

Hausmanns gate on Oslossa sijaitseva katu, joka ulottuu Nylandsveieniltä Møllergatalle. Storgatan pohjoispuolella se muodostaa rajan St. Hanshaugenin ja Grünerløkkan kaupunginosien välillä. Hausmanns gate on nimetty kenraaliluutnantti Fredrik Ferdinand Hausmannin (1693–1757) mukaan, joka omisti kadun paikalla aiemmin sijainneen kartanon. ==Kuvia== Hausmanns bru north side.jpg|Akerselvan ylittävä Hausmanns bru kadun alkupäässä. Norges Rode Kors.jpg|Hausmanns gate 7: Norjan Punainen Risti. Kulturkirken Jakob-1.jpg|Hausmanns gate 14: Jaakobin kirkko, jossa järjestetään nykyisin erityisesti kulttuuritapahtumia. Utdanningsforbundet, Hausmanns gate 17, Oslo.jpg|Hausmanns gate 17: Utdanningsforbundet, Norjan opettajien ammattiliitto. Oslo 1. baptistkirke.JPG|Hausmanns gate 22: Baptistikirkko (Marius Finstad, 1898) Carl Kraffts Sjokoladefabrikk - Xylografi - Hans Peter Hansen - Oslo Museum - OB.02883.jpg|Hausmanns gate 31: Entinen Carl Krafftin suklaatehdas. Hausmania (170920).jpg|Hausmanns gate 34: Kulttuurikeskus Hausmania. Tyhjillään seisonut talo vallattiin vuonna 1999. Nykyisin siinä on Oslon kaupungin ylläpitämä tila, jossa on muun muassa teatteri, gallerioita, harjoittelutiloja ja kahvila. ==Lähteet== ==Aiheesta muualla== Luokka:Oslon kadut
Ceramiales

Ceramiales on luokkaan Florideophyceae kuuluva lahko. Siihen kuuluvia lajeja ovat ruusulevä (Aglaothamnion roseum), purppuraluulevä (Polysiphonia fibrillosa), mustaluulevä (Polysiphonia fucoides), tummapihtilevä (Ceranium rubrum), punahelmilevä (Ceramium tenuicorne) ja huiskupunalevä (Rhodomela confervoides). == Heimoja == * Callithamniaceae * Ceramiaceae * Delesseriaceae * Rhodomelaceae == Lähteet == == Aiheesta muualla == * UniProt: Taxonomy - Ceramiales Luokka:Punalevät
Utdanningsforbundet

Utdanningsforbundet on norjalainen opetusalan ammattiliitto. Se perustettiin vuonna 2002, kun Norges Lærerlag ja Lærerforbundet yhdistyivät. Utdanningsforbundetilla oli noin 185 000 jäsentä vuonna 2022. Liiton jäsenlehti on nimeltään Utdanning. Utdanningsforbundet kuuluu Unio- keskusjärjestöön. Utdanningsforbundets fane.jpg|Liiton viiri. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Norjan koulutus
Sumiaisten koulu

Sumiaisten koulu on Äänekosken Sumiaisten kirkonkylässä toimiva peruskoulun alakoulu (luokka-asteet 1-6). Vuonna 2022/2023 Sumiaisten koulua kävi noin 65 perusasteen opiskelijaa. Koulun yhteydessä sijaitsee liikuntahalli. Koulun vieressä on myös talvikaudella jäädytettävä jääkiekkokaukalo (kesäkaudella myös pesäpallokäyttö) ja kirkonkylän toinen uimaranta. Naapurikiinteistössä toimii Sumiaisten kirjasto. ==Lähteet== Luokka:Sumiainen Luokka:Äänekosken rakennukset ja rakennelmat Luokka:Suomen peruskoulut Luokka:Äänekosken oppilaitokset
Murhaperjantai

Murhaperjantai oli venäläisjoukkojen toteuttama verilöyly Hailuodon saaressa 29. syyskuuta 1714. Murhaperjantai oli eniten uhreja vaatinut yksittäinen venäläisten tekemä terroriteko siviiliväestöä kohtaan isovihan aikana. Murhaperjantaina noin 200 kasakkaa surmasi lähes kaikki saarelle venäläisjoukkoja paenneet siviilit. Siviilit olivat paenneet saareen pääasiassa Uudenkarlepyyn, Pietarsaaren, Kokkolan ja Raahen kaupungeista sekä rannikkopitäjistä. Heidän tarkoituksenaan oli paeta venäläisiä Ruotsiin. Uhreja on ollut perimätiedon mukaan noin 800 ihmistä. Verilöyly alkoi, kun muutama kaleerillinen kasakoita havaitsi saaren rannassa lukuisia veneitä, minkä seurauksena he nousivat maihin. Joukkomurha tehtiin miekoin ja kirvein. Saareen paenneet ihmiset nukkuivat veneisiin ja taloihin ahtautuneina verityön alkaessa. Venäläiset murhasivat lähes kaikki miehet ja suurimman osan lapsista. Ainoastaan yksi talo, jossa oli miesväkeä, säästettiin kaivamaan vainajille hautoja. Kasakat ryöstivät kaiken arvo-omaisuuden ja parhaassa kunnossa olleet lapset. Pakolaisten veneet poltettiin. Saarelle jätetyt naiset onnistuivat pakenemaan Länsipohjaan meren jäädyttyä. Venäläiset toistivat verityön tammikuun alussa vuonna 1715 sekä vielä kerran sen jälkeen. Näiden tapahtumien seurauksena Hailuoto muuttui asumattomaksi erämaaksi. == Lähteet == Luokka:Isoviha Luokka:Joukkosurmat Suomessa Luokka:1714 Luokka:Hailuoto
Careeria

Careeria järjestää ammatillista koulutusta Porvoossa, Helsingissä, Vantaalla ja Keravalla. Toimitusjohtajana ja rehtorina toimii Pasi Kankare. Careerialla on useita toimipisteitä itäisellä Uudellamaalla ja pääkaupunkiseudulla. Careeria järjestää ammatillista peruskoulutusta, aikuiskoulutusta, oppisopimuskoulutusta sekä toimii työelämän kehittäjänä. Careerian kampukset sijaitsevat Porvoossa, Helsingissä, Vantaalla, Keravalla. Careeria on toiminut jo yli 60 vuotta. Careeria-nimellä se on toiminut Careerian edeltäjien Edupolin ja Point Collegen yhdistyttyä 1.1.2019 lähtien. Careerian omistajakunnat ovat Porvoo, Sipoo, Loviisa, Askola ja Lapinjärvi ja toimialueena koko itäinen Uusimaa ja pääkaupunkiseutu. Opiskelijoita on n. 11 000 vuodessa, ja liikevaihto on n. 38 milj. euroa . Konserniin kuuluu myös tytäryhtiö CareeriaPlus Oy , joka vastaa maahanmuuttajakoulutuksen palveluista. Careerian henkilöstömäärä on n. 400. == Koulutusaloja == * Auto ja logistiikka-ala * Hius-, kauneus- ja hyvinvointiala * ICT- ja media-ala * Kasvatus- ja ohjausala * Liiketoiminta * Puhtaus- ja kiinteistöpalveluala * Kone- ja tuotantotekniikka * Kylmä- ja putkiasennus * Matkailuala * Prosessiteollisuus * Rakentaminen ja pintakäsittely * Ravitsemis- ja elintarvikealat * Sosiaali- ja terveysala * Sähkö- ja automaatiotekniikka * Turvallisuusala * Ympäristöala * Yrittäjyys ja innovointi ==Toimipisteet== Porvoo, Perämiehentie 6 Porvoo, Hevosenkengänkatu 2 Porvoo, POMO-talo, Aleksanterinkatu 20 Porvoo, Ammattitie 1 Helsinki, Lämmittäjänkatu 2 A Vantaa, Virnatie 5 A Kerava, Kumitehtaankatu 5 B ==Lähteet== ==Aiheesta muualla== www.careeria.fi Luokka:Suomen ammattioppilaitokset
Substraatti (elektroniikka)

Substraatti on elektroniikassa käytetty alusta, joka voi olla esimerkiksi PCB- substraatti. Niitä käytetään esimerkiksi piirilevyissä. Elektroniikassa käytetyt substraatit on tehty useista materiaaleista. Erilaisia substraatteja on käytettävissä eri tarkoituksiin. Subtraatin materiaalin valinnassa on otettava huomioon ominaisuudet, jotka liittyvät lämpöön ja sähköön sekä ominaisuudet kemiaan ja mekaniikkaan liittyen. == Lähteet == Luokka:Elektroniikka
Difluorifosforihappo

Difluorifosforihappo (HPO2F2) tai difluorofosforihappo on epäorgaaninen molekyyliyhdiste. Yhdistettä käytetään esimerkiksi katalyyttinä. ==Ominaisuudet, valmistus ja käyttö == Huoneenlämpötilassa difluorifosforihappo on väritöntä nestettä. Yhdiste liukenee hyvin veteen, mutta myös hydrolysoituu veden vaikutuksesta fluorifosforihapoksi, vetyfluoridiksi ja fosforihapoksi. Difluorifosforihappo on vahva happo. Yhdiste reagoi alkoholien kanssa muodostaen difluorifosfaattiestereitä. Difluorifosforihappoa valmistetaan fosforipentoksidin ja vetyfluoridin reaktiolla. Toinen tapa on fosforyylifluoridin hydrolyysi. Difluorifosforihappoa käytetään polymerointi- ja alkylointireaktioiden katalyyttinä ja metallien pintakäsittelyissäJean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : "Fluorine Compounds, Inorganic", teoksessa Ullmann's Encyclopedia of Industrial Chemistry, John Wiley & Sons, New York, 2000. Vol. 15, s. 433 ==Lähteet== Luokka:Epäorgaaniset hapot Luokka:Fluoriyhdisteet Luokka:Fosforiyhdisteet
Taiteen tutkimus

Taiteen tutkimus on taiteeseen liittyvää tutkimustoimintaa. Taiteen tutkimuksessa on sovitettava keskenään taiteeseen liittyvät seikat, joita ovat luovuus ja tunteellisuus sekä tieteeseen liittyvät seikat, joita ovat järki ja rationaalisuus. Samoin kuin itse taide voi olla tutkimuksen kohteena, jotain muuta asiaa voidaan tutkia taiteellisista lähtökohdista käsin ja taiteellisesta näkökulmasta. Tällainen tutkimustapa on taiteellista tutkimusta. == Lähteet == *
Mecklenburg-Schwerinin suurherttuakunta

Mecklenburg-Schwerinin suurherttuakunta oli Pohjois-Saksassa sijainnut suurruhtinaskunta. Se muodostettiin yhdessä Mecklenburg-Strelitzin suurherttuakunnan kanssa vuonna 1815 Wienin kongressissa. Se lopulta lakkautettiin Saksan vallankumouksessa vuonna 1918. Mecklenburg-Schwerinin suurruhtinaskuntaa hallitsi Mecklenburgin suku. Sen muodostuttua vuonna 1815, sen ensimmäiseksi suurherttuaksi astui Frederik Frans I. Suurherttuakunta oli mukana Preussin–Itävallan sodassa vuonna 1866, sekä Preussin-Ranskan sodassa vuosina 1870–1871, ja vuonna 1871 se liittyi Saksan keisarikuntaan. Vuonna 1918 Mecklenburg-Strelitzin viimeisen suurherttuan, Aadolf Frederik VI:n tehtyä itsemurhan, Frederik Frans IV toimi myös siellä sijaishallitsijana aina Saksan vallankumoukseen asti. == Suurherttuat == *Fredrik Frans I (1815–1837) *Paavali Fredrik (1837–1842) *Fredrik Frans II (1842–1883) *Fredrik Frans III (1883–1897) *Fredrik Frans IV (1897–1918) == Lähteet == Luokka:Euroopan entiset monarkiat Luokka:Saksan entiset valtiot ja valtiomuodostelmat
Finströmin pappila

Finströmin pappila (ruots. Finströms prästgård) on Finströmin kunnassa Ahvenanmaalla sijaitseva pappila, eli kirkkoherran virka-asunto. Nykyinen puinen päärakennus on valmistunut arkkitehti Magnus Armfeltin piirustusten mukaisesti vuonna 1899. == Historia == === Vanhat pappilat === Pappilan entinen päärakennus valmistui kirkkoherra Daniel Backmanin virkaanastumisen jälkeen 1700-luvun lopulla. Alun perin tämä uusi pappila piti rakentaa vielä vanhemman vuonna 1698 valmistuneen pappilarakennuksen paikalle, mutta kirkkoherra Backman piti paikkaa epäterveellisenä. Tästä syystä pappila siirrettiin Finströmin kirkon kakkoispuolella olevalle mäelle. Pappilassa oli valmistuttuaan mansardikatto ja viisi huonetta. Kirkkoherra oli omalla kustannuksellaan sisustanut myös ullakkohuoneet. Lisäksi rakennuksen salin kahdessa ikkunassa oli kitatut suuret lasiset ruudut pieniruutuisten lyijypuiteikkunoiden sijasta, jotka tuolloin olivat yleisempiä. Huoneiden sisustus oli muutenkin miltei ylellinen. Kirkkoherra Frans Petter von Knorring rakennutti mansardikattoisen pappilan viereen aumakattoisen asuinrakennuksen 1800-luvun puolivälin tienoilla. Rakennuksia yhdisti niiden väliin sijoitettu keittiösiipi. Kirkkoherra Knut Emil Sonckin aikana vanhaa pappilaa uudistettiin ja muun muassa katto muutettiin harjakatoksi. === Nykyinen pappila === pienoiskuva|Finströmin pappila ja tuulimylly. Ajatus kokonaan uuden virkatalon rakentamisesta heräsi 1800-luvun lopulla ja muun muassa kirkkoherran nuorin poika arkkitehti Lars Sonck teki luonnoksia uudesta pappilasta. Kirkonkokous ei kuitenkaan pitänyt Sonckin suunnitelmista ja työ annettiin arkkitehti Magnus Armfeltille. Uusi pappilarakennus, joka käsitti yhdeksän huonetta valmistui 1899. Pappilalle siirrettiin myös tuulimylly Ämnäsin kylästä. == Lähteet == Luokka:Finström Luokka:Suomen pappilat Luokka:Suomen 1800-luvulla rakennetut rakennukset ja rakennelmat
Keuruun Sähkö

Keuruun Sähkö on läntisessä Keski-Suomessa toimiva energiayhtiö, jonka omistaa Keuruun kaupunki. Keuruun sähkön sähkönjakeluverkko kattaa pääosan Keuruuta ja Multiaa. Sähkön jakelun lisäksi Keuruun sähkö Oy tuottaa kaukolämpöä Keuruun kaupungin alueelle. Yritys perustettiin vuonna 1915. Konserniin kuuluvat emoyhtiö Keuruun Sähkö ja tytäryhtiöt Keuruun lämpövoima, Keuruun Lauhdevoima ja Radiki. == Lähteet == == Aiheesta muualla == * Virallinen sivusto Luokka:Suomalaiset energiayhtiöt Luokka:Suomalaiset julkisomisteiset yhtiöt Luokka:Keuruu
Portugalin ralli 1991

Portugalin ralli 1991 (viralliselta nimeltään 25. Rallye de Portugal - Vinho do Porto) oli rallin maailmanmestaruussarjan kilpailu kaudella 1991. Kilpailu järjestettiin 5. - 9\. maaliskuuta 1991. Kilpailu oli kauden kolmas ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Toyota Celica GT-4 (ST165) 6:06.36 0.0 2\. Didier Auriol Bernard Occelli Lancia Delta HF Integrale 16v 6:07.23 +0.47 3\. Massimo Biasion Tiziano Siviero Lancia Delta HF Integrale 16v 6:08.41 +2.05 4\. Juha Kankkunen Juha Piironen Lancia Delta HF Integrale 16v 6:13.57 +7.21 5\. Markku Alén Ilkka Kivimäki Subaru Legacy RS 6:34.12 +27.36 6\. François Chatriot Michel Périn Subaru Legacy RS 6:35.34 +28.58 7\. Jesús Puras José Arrarte Mazda 323 GT-X 6:50.17 +43.41 8\. Grégoire de Mevius Hervé Sauvage Mazda 323 6:55.38 +49.02 9\. Ernst Harrach Michael Uhl Lancia Delta HF Integrale 16v 7:09.18 +1:02.42 10\. Carlos Bica Fernando Prata Lancia Delta HF Integrale 16v 7:10.44 +1:04.08 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1991 Luokka:Portugalin ralli
Birger Kildal

Birger Kildal (15. huhtikuuta 1849 Kristiania – 13. joulukuuta 1913 Kristiania) oli norjalainen juristi, liikemies ja poliitikko. Hän istui suurkäräjillä vuosina 1903–1906 ja toimi uransa aikana Norjan posti-, tilintarkastus-, oikeus-, työ- ja valtiovarainministerinä. ==Lähteet== ==Aiheesta muualla== Luokka:Norjan oikeusministerit Luokka:Norjan työministerit Luokka:Norjan valtiovarainministerit Luokka:Norjalaiset juristit Luokka:Vuonna 1849 syntyneet Luokka:Vuonna 1913 kuolleet
Unio

Unio on Norjan toiseksi suurin ammattiliittojen keskusjärjestö Landsorganisasjonenin jälkeen. Järjestö perustettiin vuonna 2005 ja sen suurin jäsenjärjestö on opetusalan Utdanningsforbundet, jonka jäseniä lähes puolet Unioon kuuluvista ovat. Unionin puheenjohtajina ovat toimineet Anders Folksetad vuosina 2005–2016 ja Ragnhild Lied vuodesta 2016. ==Jäsenliitot== * Utdanningsforbundet * Norsk Sykepleierforbund * Forskerforbundet * Politiets Fellesforbund * Norsk Fysioterapeutforbund * Det norske maskinistforbund * Akademikerforbundet * Norsk Ergoterapeutforbund * Norsk radiografforbund * Presteforeningen * Bibliotekarforbundet * Norsk Tannpleierforening * Skatterevisorenes forening * Det Norske Diakonforbund ==Lähteet== ==Aiheesta muualla== * Union verkkosivut Luokka:Norjalaiset ammattiliitot
Maleficium (noituus)

Maleficium ( "paha teko") merkitsee pahaa noituutta tai pahaa loitsua, jonka tarkoituksena on aiheuttaa vahinkoa tai vammoja. Yleisesti maleficium tarkoittaa pahantahtoista noituutta, joka yhdistetään paholaisen palvontaan. Noituuden yhdistäminen paholaiseen on länsimaille ominainen erityispiirre. Harhaoppisuuden ja saatanan pelko johti Länsi-Euroopassa 1300-luvulla siihen, että maleficium katsottiin saatananpalvonnaksi. Noitien uskottiin hylkäävän Jeesuksen Kristuksen, palvovan Saatanaa ja myyvän tälle sielunsa vastineena avusta taikoihin. Noitien uskottiin riiteissään käyttävän apuna demoneita, häpäisevän krusifiksin sekä eukaristian eli pyhän ehtoollisen vihityn leivän ja viinin. == Katso myös == * Noitavasara eli Malleus maleficarum == Lähteet == Luokka:Noitavainot
Yiheng Wang

Yiheng Wang () on kiinalainen Rubikin kuution nopeusratkoja. Hän on saavuttanut urallaan kuusi viiden ratkaisun keskiarvomaailmanennätystä, joista neljä 3×3×3-kuutiolla ja kaksi 2×2×2-kuutiolla. Hän on saavuttanut niin ikään kuusi maanosaennätystä, joista kaksi 3×3×3-kuution yksittäisratkaisuna ja yhden keskiarvona. Loput maanosaennätykset ovat tulleet 2×2×2-kuution keskiarvoajoista. == Lähteet == Luokka:Rubikin kuution nopeusratkojat Luokka:Kiinalaiset urheilijat
Maailman ympäri 80 päivässä (vuoden 1989 brittiläinen televisiosarja)

Maailman ympäri 80 päivässä (alkuperäiseltä nimeltä Around the World in 80 Days with Michael Palin) oli brittiläinen vuonna 1989 valmistunut seitsemänosainen dokumentaarinen matkailusarja. Suomen televisiossa televisiosarja esitettiin Kolmoskanavalla vuonna 1991. Vuonna 2020 valmistuneen Michael Palin: Elämäni matkat -sarjan ensimmäisessä osassa Palin muistelee sarjan tekemistä. ==Sarjan tuotanto== Sarjan teon inspiraationa oli Jules Vernen kirjoittama kirja Maailman ympäri 80 päivässä. Sarjan pääosassa on brittiläinen näyttelijä ja koomikko Michael Palin, jonka tavoitteena on seurata samaa matkareittiä mahdollisimman tarkasti kuin Maailman ympäri 80 päivässä -kirjan päähenkilö Phileas Fogg. Matkan aikana Palin tutustuu eri kulttuureihin ja nähtävyyksiin. Matkan aikana hän ei saa käyttää lentokonetta, joka tekisi matkan teosta helpompaa. Palinin seurana oli viisihenkinen kuvausryhmä. Lisäksi hän kirjoitti tekemästä matkastaan matkapäiväkirjan. Palin lähti matkaan 25. syyskuuta 1988, ja palasi takaisin 12. joulukuuta 1988, jolloin hän oli kulkenut matkan kokonaisuudessaan 79 päivässä ja seitsemässä tunnissa. ===Maat, joissa Palin vieraili matkan aikana=== * Eurooppa: Yhdistynyt kuningaskunta, Ranska, Itävalta, Italia, Kreikka ja Kreeta. * Afrikka: Egypti * Aasia: Saudi-Arabia, Qatar, Yhdistyneet arabiemiirikunnat, Intia, Singapore, Kiina (Hongkong), Kiina ja Japani. * Pohjois-Amerikka: Yhdysvallat ==Lähteet== ==Aiheesta muualla== * Ohjelman kotisivut Luokka:Brittiläiset televisiosarjat Luokka:1980-luvun televisiosarjat Luokka:Dokumenttiohjelmat Luokka:Romaaneihin perustuvat televisiosarjat Luokka:Matkailuohjelmat Luokka:Chennai
Maailman ympäri (täsmennyssivu)

Maailman ympäri tai Maailman Ympäri voi tarkoittaa muun muassa seuraavia: * Maailman Ympäri, Helsingissä sijainnut Suomen ensimmäinen elokuvateatteri. * Maailman Ympäri, Turussa sijainnut elokuvateatteri. * Maailman ympäri, suomalainen visailuohjelma * Maailman ympäri, suomalaisen rap-artisti Costin levyttämä kappale. == Katso myös == * Matka maailman ympäri * Maailman ympäri 80 päivässä (täsmennyssivu)
UmJammer Lammy

Um Jammer Lammy () on NanaOn-Shan kehittämä ja Sony Computer Entertainmentin PlayStation-pelikonsolille vuonna 1999 julkaisema rytmivideopeli. Pelissä on jälleen mukana musiikkituottaja ja pelisuunnittelija Masaya Matsuura ja taiteilija Rodney Alan Greenblat. Namcon kanssa kehitetty pelihalliversio nimeltään Um Jammer Lammy Now! julkaistiin Japanissa joulukuussa 1999. Peli sai kriitikoilta yleisesti myönteisiä arvosteluja. Luokka:Vuoden 1999 videopelit Luokka:PlayStation-pelit
Maleficium

Maleficium voi tarkoittaa seuraavia: * maleficium, paha noituus tai loitsu * Maleficium, Morgana Lefayn albumi vuodelta 1996 * Maleficium, Impious Havocin albumi vuodelta 2006.
Entsyymikinetiikka

Entsyymikinetiikka tarkastelee entsyymin kinetiikkaa eli toiminnan nopeutta. Entsyymikinetiikkaa tutkittaessa tutkitaan entsyymin katalyyttistä aktiivisuutta eli katalysointikykyä. Entsyymin reagoidessa substraatin kanssa ensin syntyy entsyymi-substraattikompleksi, joka sitten jakaantuu entsyymiksi ja lopputuotteeksi. Kompleksin muodostuminen tapahtuu nopeammin kuin sen jakaantuminen. Kun entsyymi on kyllästynyt substraatin suhteen, sen katalyyttinen aktiivisuus on suurimmillaan. Mitä suurempi on aineen substraattipitoisuus, sitä nopeammin tapahtuu entsyymin nopeuttama reaktio. Entsyymikinetiikkaa esitetään Michaelis-Mentenin yhtälön avulla. Substraattipitoisuuteen puolestaan liittyy Michaelis-Mentenin vakio. ==Katso myös== *Reaktiokinetiikka *Michaelis–Menten-kinetiikka == Lähteet == * Luokka:Solubiologia
Education International

Education International (ransk. Internationale de l'Éducation, esp. Internacional de la Educaciõn, saks. Bildungsinternationale) on vuonna 1993 perustettu kansainvälinen opetusalan ammattiliittojen keskusjärjestö, johon kuuluu yli 380 ammattiliittoa 178 maasta tai itsehallinnolliselta alueelta. Järjestön päämaja on Brysselissä. Suomesta Education Internationalin jäseniä ovat Professoriliitto, Tieteentekijöiden liitto ja Opetusalan Ammattijärjestö OAJ. ==Lähteet== ==Aiheesta muualla== * Järjestön verkkosivut Luokka:Ammattiliittojen kansainväliset järjestöt Luokka:Koulutus
Jaakobin kirkko

Jaakobin kirkko (norj. Kulturkirken Jakob) on Oslossa Grünerløkkan kaupunginosassa Akerselvan rannalla sijaitseva kirkko. Se valmistui vuonna 1880 ja on vuodesta 2000 toiminut kulttuurikirkkona, eli sitä käytetään ensi sijassa erilaisiin kulttuuritapahtumiin, kuten näyttelyihin ja konsertteihin. ==Kuvia== Kulturkirken Jakob - concert 03.jpg|Konsertti kirkossa. Ingrid Bjerkås' plass - Statue og skilt.jpg|Norjan ensimmäisen naispapin Ingrid Bjerkåsin muistomerkki ja nimikkoaukio. ==Lähteet== ==Aiheesta muualla== Luokka:Oslon kirkot Luokka:Norjan kivikirkot
Georg Andreas Bull

Georg Andreas Bull (26. maaliskuuta 1829 Bergen – 1. helmikuuta 1917 Aker) oli norjalainen arkkitehti, jonka suunnittelemat rakennukset edustivat kertaustyylejä. Tunnetuimmat niistä ovat Oslon läntinen ja itäinen rautatieasema, eli Vestbanestasjonen ja Østbanestasjonen. Bullin poika Henrik Bull oli myös arkkitehti. Viulisti Ole Bull oli Georg Andreas Bullin veli. Vestbanen.JPG|Vestbanestasjonen, Oslon läntinen rautatieasema, joka on nykyisin Nobelin rauhansäätiön käytössä. 14-09-02-oslo- RalfR-459.jpg|Østbanestasjonen, joka on nykyisin osa Oslon keskusrautatieasemaa. Kulturkirken Jakob-1.jpg|Jaakobin kirkko ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1829 syntyneet Luokka:Vuonna 1917 kuolleet
Gigartinales

Gigartinales on punaleviin kuuluva lahko. Lahko on Florideophyceae-luokan monimuotoisin. Siihen kuuluvat lajit vaihtelevat muodoltaan yksinkertaisista muodoltaan erittäin monimutkaisiin. Lahkoon kuuluvilla levillä on soluseinissä karrageenia, joka sisältää sulfaattisia galaktaaneja. == Heimoja == * Acrotylaceae * Areschougiaceae * Blinksiaceae * Calosiphoniaceae * Caulacanthaceae * Chondriellaceae * Chondrymeniaceae * Choreocolacaceae * Clavicloniaeae * Corynocrystaceae * Crossoparcaceae * Cruoriaceae * Cubiculosporaceae * Cystocloniaceae * Dicracmataceae * Dumontiaceae * Endorladiaceae * Etheliaceae * Furcellariaceae * Gainiaceae * Gigartinaceae * Gloisiphoniaceae * Haemeschariaceae * Hypneaceae * Kallymeniaceae * Mychodeaceae * Nizymeniaceae * Phacelocarpaceae * Phyllophoraceae * Placentophoraceae * Polydaceae * Ptilocladiopsidaceae * Rhizophyllidaceae * Rissoellaceae * Schmiziellaceae * Solieriaceae * Sphaerococcaceae * Sticlosporaceae * Tichocarpaceae * Wurdemanniaceae == Lähteet == Luokka:Punalevät
Hildenbrandiales

Hildenbrandiales on punaleviin kuuluva lahko. Siihen kuuluvia lajeja on havaittu Perämerellä ja joissakin sisävesistöjen järvissä. Siihen kuuluva heimo on Hildenbrandiaceae. Lahkoon kuuluva laji on punalaikkulevä (Hildenbrandia rubra). == Lähteet == Luokka:Punalevät
Punaniskaviheltäjä

Punaniskaviheltäjä (Aleadryas rufinucha) on tupsuviheltäjiin kuuluva lintulaji. Lajia tavataan Uudessa-Guineassa. == Koko ja ulkonäkö == Punaniskaviheltäjä kasvaa 16-18 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat ruskehtavan vihreät. Niskassa on punaruskea laikku, ja kurkku on keltainen. Osalla punaniskaviheltäjän alalajeista on valkoinen otsa. Päälaella on töyhtö, jonka lintu voi nostaa pystyyn. Vatsan väri on ruskea. == Levinneisyys ja elintavat == Punaniskaviheltäjä elää sekä Länsi-Uudessa-Guineassa että Papua-Uudessa- Guineassa. Lajin elinympäristöä ovat kosteat vuoristometsät. Punaniskaviheltäjä liikkuu useimmiten yksittäin, ja sen ravintoa ovat hyönteiset. Lintu rakentaa kuppimaisen pesän puuhun, ja naaras munii kaksi munaa. == Lähteet == Luokka:Varpuslinnut
Kalmar HC

Kalmar HC on ruotsalainen jääkiekkoseura Kalmarin kaupungista Kalmarin läänistä. Se pelaa tällä hetkellä Ruotsin toiseksi korkeimmalla sarjatasolla HockeyAllsvenskanissa. Kalmar HC perustettiin vuonna 1968 ja se pelaa kotiottelunsa Hatstore Arenalla. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 31 Blake Pietila L 2025 Howell, Michigan, Yhdysvallat 65 Jacob Crespin L 2025 Ängelholm, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 4 Trevor Cosgrove L 2025 Exeter, New Hampshire, Yhdysvallat 8 Martin Schreiber L 2025 Karlskoga, Ruotsi 14 Fredrik Granberg L Laina Jällivaara, Ruotsi 15 Carl-Johan Lerby L 2025 Trelleborg, Ruotsi 17 Kalle Maalahti L 2025 Lappeenranta, Suomi 27 Henrik Nilsson (C) R 2026 Tukholma, Ruotsi 33 Arvid Hurtig L 2025 43 William Eckmyhl L 2025 Sundsvall, Ruotsi 77 Ludvig Jardeskog L 2025 Kristianstad, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 9 Albin Nilsson L KH 2025 Ljungby, Ruotsi 11 Mattias Wigley L KH / VLH 2025 18 Markus Palmberg L VLH 2025 Mora, Ruotsi 19 A.J. Vanderbeck R OLH 2025 Monument, Colorado, Yhdysvallat 20 John Dahlström L LH 2025 Kungsbacka, Ruotsi 21 Matthew Struthers L H 2025 London, Ontario, Kanada 25 Joel Svensson R KH 2025 Oskarshamn, Ruotsi 48 Hugo Pettersson R VLH Laina Tranås, Ruotsi 50 Veikko Loimaranta L KH 2025 Vantaa, Suomi 63 Matt Fonteyne L VLH 2025 Wetaskiwin, Alberta, Kanada 68 Linus Skager L KH / OLH 2025 Karlstad, Ruotsi 71 Gabriel Olsson (A) R OLH 2025 Växjö, Ruotsi 73 Valdemar Johansson L KH / VLH 2026 Bälinge, Ruotsi 91 Victor Laz L KH / OLH 2025 Ronneby, Ruotsi 95 Teemu Väyrynen (A) L VLH 2025 Joensuu, Suomi ===Valmennus & Joukkueenjohto=== * Päävalmentaja: Viktor Tuurala * Apuvalmentaja: Roger Forsberg * Apuvalmentaja: Oliver Styf * Maalivahtivalmentaja: Joni Puurula * Videovalmentaja: Mike Rådde * Fysiikkavalmentaja: Philip Wärmegård * Huoltopäällikkö: Jacob Elsrud * Huoltopäällikkö: Kalle Gruber * Huoltopäällikkö: Björn Lindstrand * Huoltopäällikkö: Mikael Persson * Puheenjohtaja: Filip Klasson * Toimitusjohtaja: Daniel Stolt * Apulaistoimitusjohtaja: Jarkko Oikarinen Lähde: EliteProspectshttps://www.eliteprospects.com/team/778/kalmar-hc Viitattu 14.7.2023. ==Lähteet== ===Viitteet=== ==Aiheesta muualla== *Seuran kotisivut Luokka:HockeyAllsvenskan-joukkueet Luokka:Kalmarin kunta Luokka:Vuonna 1968 perustetut urheiluseurat
Pikkalan porsaat

Pikkalan porsaat (alkuperäiseltä nimeltä Piggsburg Pigs!) on yhdysvaltalaisen Ruby-Spears Productionsin tuottama vuonna 1990 valmistunut 13-osainen animoitu komediasarja. Sarja kertoo maailman suurimman sikatilan takana olevan Pikkalan (alkuperäisessä versiossa Piggsburgin) kaupungista asuvista porsaista. Suomen televisiossa piirrossarja esitettiin vuonna 1996 MTV3-kanavalla suomenkielisellä jälkiäänityksellä. ==Lähteet== Luokka:1990-luvun piirrossarjat Luokka:Fox Kidsin televisio-ohjelmat Luokka:Kanadalaiset komediasarjat Luokka:Kuvitteelliset siat Luokka:Yhdysvaltalaiset komediasarjat
Kongon tasavallan maantiede

Kongon tasavalta rajoittuu luoteessa Kameruniin, pohjoisessa Keski-Afrikan tasavaltaan, idässä ja etelässä Kongon demokraattiseen tasavaltaan, lounaassa Cabindaan ja lännessä Gaboniin. Gabonin rajan eteläpuolella on 160 kilometriä pitkä rantaviiva Atlantin valtamereen. Korkein vuori on Mont Nabemba, jonka korkeus on 1 019 metriä. Muita vuoria ovat muun muuassa Mont Lithoumbou (819 m), Mont Bamba (800 m) ja Bouloukombo (808 m). Kongon läpi kulkee Afrikan toiseksi pisin joki Kongo. Kongon tasavallan ilmasto on trooppinen. Maassa esiintyy runsaasti sateita, ja ilma on lämmintä ja kosteaa. Päiväntasaaja ylittää maan Lirangan pohjoispuolella. Pohjoisessa kuiva kausi kestää marraskuusta maaliskuuhun ja sadekausi huhtikuusta lokakuuhun, kun taas etelässä päinvastoin. Vuotuinen sademäärä on runsas koko maassa, mutta eri se vaihtelee paljon eri vuodenaikoina. Sademäärä on keskimäärin yli 1200 mm vuodessa, mutta se ylittää harvoin 2000 mm. Lämpötilat ovat suhteellisen vakaita, ja vuodenaikojen välillä on vähän vaihtelua. Päivän ja yön välillä esiintyy enemmän vaihtelua, kun korkeimpien ja alin keskiarvojen ero on noin 15 °C. Keskimääräinen päivittäinen kosteus on noin 80 prosenttia. Trooppiset sademetsät peittävät suuren osan valtion pinta-alasta. Tiheä puusto muodostaa ikivihreän latvuston, jonka varjossa kasvaa harvaa aluskasvillisuutta ja köynnöksiä. Kookospalmuja, mangrovemetsiä sekä korkeaa ruohoa ja ruokoa kasvaa rannikkoalueilla ja maan itäosissa. Tasangot ja Niarin laakso ovat ruohojen ja hajallaan olevien lehtipuiden peitossa. == Lähteet == *
Tanskan kirkkojen neuvosto

Tanskan kirkkojen neuvosto () on Tanskassa toimivien kristillisten kirkkojen ja järjestöjen yhteistoimiintajärjestö. Järjestö on luonteeltaan ekumeeninen. Tanskan kirkkojen neuvosto on maan laaji ekumeeninen järjestö ja siihen kuuluu 17 kirkkokuntaa ja 41 järjestöä. Järjestön pääsihteeri on Mads Christoffersen. == Jäsenet == === Jäsenkirkot === Seuraavat kirkot ovat järjestön jäseniä: * Apostolinen kirkko * Brødremenigheden * Den koptisk-ortodokse Kirke * Den Serbisk-Ortodokse kirke * Evankelis-luterilainen vapaakirkko Tanskassa * International Church of Copenhagen * Katolinen kirkko Tanskassa * Mosaik * Norske Sjømannskirken i København * Pelastusarmeija Tanskassa * Svenska Kyrkan i Danmark * Tanskan Anglikaaninen kirkko * Tanskan baptistikirkko * Tanskan kansankirkko * Tanskan metodistikirkko * Tanskan reformoitu synodi * Vineyard Danmark === Jäsenjärjestöt === * Aalborgin hiippakunta * Aarhusin hiippakunta * Alpha Danmark * Areopagos * Assisikredsen * Bibelselskabet * Café Exit * Caritas Danmark * Danmarks Kirkelige Mediecenter * Danmarks Kristelige Gymnasiastbevægelse * Danmarks Økumeniske Kvindekomité * Danmission * Dansk Oase * Danske Baptisters kvindenetværk * De Grønne Pigespejdere * Det Økumeniske Center i Århus * Frivilligt Drenge- og Pigeforbund * Folkekirkens Nødhjælp * Fynin hiippakunta * Haderslevin hiippakunta * Helsingørin hiippakunta * Herlev Fælleskirkelige Udvalg * Johanniterhjælpen * KFUKs Sociale Arbejde * KFUM og KFUK i Danmark * KFUM Spejderne * Kirkefondet * Kirkernes Integrations Tjeneste * Kööpenhaminan hiippakunta * Lolland- Falsterin hiippakunta * Landsforeningen af Menighedsråd * Malteserrådet * Mission Afrika * Riben hiippakunta * Roskilden hiippakunta * Menighedsplejen i Danmark * Tværkulturelt Center * Viborgin hiippakunta * Vor Frue kirke * Youth for Christ * Y´s Men Danmark == Lähteet == Luokka:Ekumeeniset järjestöt Luokka:Kristinusko Tanskassa
Monte Carlo -ralli 1993

Monte Carlo -ralli 1993 (viralliselta nimeltään 61. Rallye Automobile de Monte-Carlo) oli rallin maailmanmestaruussarjan kilpailu kaudella 1993. Kilpailu järjestettiin 21. - 27\. tammikuuta 1993. Kilpailu oli kauden ensimmäinen ja erikoiskokeiden yhteispituus oli . == Reitti == Kokoontumisajon lähtöpaikat olivat Bad Homburg, Barcelona, Reims, Lausanne ja Torino. Kokoontumisajo päättyi perjantai-iltana Monacoon ja varsinainen ralli alkoi lauantaiaamuna. Col de Turini ylitettiin nyt jo rallin alkajaisiksi, kun se yleensä oli ajettu rallin lopussa. Ensimmäisenä päivänä vietettiin kokoomatauko Dignessä ja illalla saavuttiin yötauolle Aubenasiin. Seuraava yötauko oli Gapissa, mutta lähtöjärjestystä ei muutettu ennen Monacon taukoa maanantai-iltana. Suuri osa tiistaista oli lepoa, sillä rallin viimeinen etappi alkoi vasta hieman ennen puoltayötä ja ralli päättyi aamulla. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Toyota Celica Turbo 4WD (ST185) 6:13.43 0.0 2\. François Delecour Daniel Grataloup Ford Escort RS Cosworth 6:13.58 +0.15 3\. Massimo Biasion Tiziano Siviero Ford Escort RS Cosworth 6:16.59 +3.16 4\. Kenneth Eriksson Staffan Parmander Mitsubishi Lancer Evo I 6:31.30 +17.47 5\. Juha Kankkunen Juha Piironen Toyota Celica Turbo 4WD (ST185) 6:32.43 +19.00 6\. Armin Schwarz Nicky Grist Mitsubishi Lancer Evo I 6:39.45 +26.02 7\. Olivier Burri Christophe Hofman Ford Sierra Cosworth 4x4 6:51.03 +37.20 8\. Bruno Thiry Stéphane Prévot Opel Astra 6:54.08 +40.25 9\. Christophe Spiliotis Hervé Thibaud Lancia Delta HF Integrale 6:56.24 +42.41 10\. Jean-Baptiste Serpaggi Francis Serpaggi Ford Escort RS Cosworth 6:57.58 +44.15 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1993 Luokka:Monte Carlo -ralli
Ruotsin kristillinen neuvosto

Ruotsin kristillinen neuvosto () on Ruotsissa toimiva kristillisten kirkkojen ja järjestöjen yhteistoimintajärjestö. Kirkot toteuttavat yhteistoimintajärjestön puitteissa yhteisiä projekteja. Ekumeeniseen järjestöön kuuluu 26 kirkkokuntaa. Ruotsin kristillinen neuvosto perustettiin vuonna 1992 uudeksi kansalliseksi ekumeeniseksi järjestöksi. Järjestön edeltäjä oli vuodesta 1933 toiminut Ruotsin ekumeeninen neuvosto. == Jäsenet == Ruotsissa kristilliset kirkot ja vapaakristilliset neuvostot ovat järjestäytyneet Suomen Ekumeenista Neuvostoa vastaavaan kansalliseen kristittyjen neuvostoon. Ruostissa neuvosto on jakautunut kirkkoperheisiin. Vapaakirkot muodostavat yhden kirkkoperheen, ortodoksikirkot toisen, luterilaiset ja anglikaanit kolmannen ja katolinen kirkko yksin neljännen. Toiminta-ajatuksena on että eri kirkkoperheillä on sekä yhteistä että omaa toimintaa. === Vapaakirkot === * Pingst – fria församlingar i samverkan * Evangeliska Frikyrkan * Frälsningsarmén i Sverige * Equmeniakyrkan * Svenska alliansmissionen * Vineyard Norden * Sjundedags Adventistsamfundet * Trosrörelsen * Kväkarna, Vännernas samfund === Katolinen kirkko === * Katolinen kirkko Ruotsissa: Tukholman roomalaiskatolinen hiippakunta === Luterilaisuus === * Estniska evangelisk-lutherska kyrkan * Svenska kyrkan * Evangeliska fosterlandsstiftelsen * Ungerska protestantiska kyrkan * Lettlands evangelisk-lutherska kyrka === Ortodoksiset kirkot === * Armeniska apostoliska kyrkan * Bulgariska ortodoxa kyrkan * Eritreanska ortodoxa Tewahedokyrkan i Skandinavien * Etiopiska ortodoxa kyrkan * Finska ortodoxa församlingen * Grekisk-ortodoxa kyrkan av Antiokia * Grekisk-ortodoxa metropolitdömet av Sverige och Skandinavien * Koptiska ortodoxa kyrkan * Makedonska ortodoxa kyrkan * Kristi Förklarings ortodoxa kyrka i rysk tradition * Ryska ortodoxa kyrkan * Serbisk-ortodoxa kyrkan * Syrisk-ortodoxa kyrkan (Syrisk-ortodoxa patriarkatets ställföreträdarskap i Sverige) * Syrisk-ortodoxa ärkestiftet av Sverige och övriga Skandinavien * Österns assyriska kyrka * Österns gamla kyrka == Lähteet == Luokka:Ekumeeniset järjestöt Luokka:Kristinusko Ruotsissa
Historiallinen moottoriurheilu

Historiallinen moottoriurheilu tarkoittaa moottoriurheilua vanhoilla kulkuneuvoilla, jossa pääpaino on säilömisessä, entisöinnissä ja tarkoituksenmukaisessa käytössä. Erityistä huomiota käytetään aikakauden tai alkuperäiskunnon mukaisuuteen. Erilaisia sarjoja, tasoluokkia ja sääntöjä on lukuisia. Eräs kansainvälisesti tunnettu tapahtuma on Goodwood Revival. Historiallista moottoriurheilua nähdään rata-ajossa, rallissa ja ratamoottoripyöräilyssä. Eräitä tekijöitä historiallisen (klassikko tai vintage) ajoneuvon arviointiin ovat ajoneuvon ikä, arvo, harvinaisuus, nostalgia- tai ihmeellisyysarvo. Lain näkökulmasta historiallista autoa ei tarvitse katsastaa jos se on rekisteröity tai rakennettu yli 40 vuotta sitten ja se voi saada verohelpotusta, jolloin autoa voidaan teknisesti ottaen sanoa historialliseksi. Auto on kuitenkin pidettävä tiekelpoisessa kunnossa. == Katso myös == * Historic Race Finland == Lähteet == == Aiheesta muualla == * FIA Technical Regulations Luokka:Moottoriurheilu Luokka:Tekniikan historia
Erkki Palojärvi

Pelet Erkki Juhani Palojärvi (6. huhtikuuta 1922 Vihti – 25. joulukuuta 1989 Vihti) oli suomalainen tilanomistaja, osuustoimintaliikkeen vaikuttaja ja kunnallispoliitikko, joka sai maanviljelysneuvoksen arvonimen vuonna 1982. Palojärven vanhemmat olivat agronomi, filosofian maisteri, maanviljelysneuvos Lauri Johannes Palojärvi (aiemmin Hildén) ja filosofian maisteri Aili Siviä Sykäri. Hänen puolisonsa vuodesta 1946 oli Helvi Kyllikki Hämäläinen. Palojärvi kirjoitti ylioppilaaksi 1939 Suomalaisesta yhteiskoulusta ja valmistui Helsingin yliopistosta agronomiksi 1949. Jatkosodan jälkeen hän seurasi edesmennyttä isäänsä Pohjatalon tilan isäntänä. Hän oli yli 25 vuotta Vihdin kunnanvaltuuston kokoomuslainen jäsen ja muun muassa sen varapuheenjohtaja. Palojärvi vaikutti pitkään muun muassa Valion, Osuuskunta Metsäliiton ja Metsäliiton Teollisuus Oy:n hallintoneuvostoissa, Maataloustuottajain Keskusliiton maito- ja metsävaliokunnissa, Uudenmaan- Hämeen metsänhoitoyhdistysten liiton puheenjohtajana ja Kulutusmaidontuottajain liiton puheenjohtajana 1956–1977. Hän toimi myös Oy Uuden Suomen hallintoneuvostossa, Maaseudun Työnantajaliiton puheenjohtajana ja Maanomistajien liiton valtuuskunnassa, Vihdin-Karkkilan osuuspankin hallintoneuvoston puheenjohtajana ja Valtion maatalouskemian laitoksen johtokunnassa. ==Lähteet== Luokka:Suomalaiset maanviljelijät Luokka:Maanviljelysneuvokset Luokka:Kansallisen Kokoomuksen poliitikot Luokka:Suomalaiset osuustoimintaliikkeen vaikuttajat Luokka:Vihdin kunnanvaltuutetut Luokka:Vuonna 1922 syntyneet Luokka:Vuonna 1989 kuolleet
Oscar Strugstad

Oscar Strugstad (6. heinäkuuta 1851 Trondheim – 12. elokuuta 1919 Aker) oli norjalainen upseeri ja poliitikko. Hän toimi vuosina 1903–1906 Norjan puolustusministerinä. Hänen sotilasarvonsa oli kenraalimajuri, ja vuodesta 1914 hän toimi yleisesikunnan päällikkönä. ==Lähteet== ==Aiheesta muualla== Luokka:Norjan puolustusministerit Luokka:Norjalaiset kenraalit Luokka:Vuonna 1851 syntyneet Luokka:Vuonna 1919 kuolleet
Matti Suntela

Matti Juhani Suntela (25. joulukuuta 1934 Asikkala – 22. maaliskuuta 1996 Lahti) oli suomalainen maanviljelijä, maatalousjärjestövaikuttaja ja poliitikko, joka sai maanviljelysneuvoksen arvonimen vuonna 1991.Helsingin Sanomat. 2.4.1996. s. A 4. Kuolleita. Suntelan vanhemmat olivat maanviljelysneuvos Martti Suntela ja Sointu Toivonen. Hänen puolisonsa vuodesta 1966 oli Terttu Marjatta Kauppila. Suntela kirjoitti ylioppilaaksi 1954 Sysmän yhteiskoulusta ja valmistui Helsingin yliopistosta agronomiksi 1960. Vuodesta 1962 hän isännöi Asikkalan Yttölässä sijainnutta kotitilaansa. Suntela toimi muun muassa Lahden Seudun Meijeriosuuskunnan hallintoneuvoston puheenjohtajana 1979–1987, Tuottajain Maidon hallituksessa, Valion hallintoneuvostossa, LSO-konsernin ja HK:n hallituksessa, maatalouskeskuksen johtokunnan puheenjohtajana ja Suomen Maatalouden Laskentakeskus Oy:n puheenjohtajana. Hän oli Asikkalan kunnanvaltuuston jäsen vuodesta 1977 ja puheenjohtaja vuodesta 1981 sekä kunnanhallituksen puheenjohtaja 1977–1980 ja 1985–1988. Suntela johti Keskustapuolueen Päijät-Hämeen piiriä 1975–1993 ja oli Keskustapuolueen puoluehallituksessa 1983–1994. ==Lähteet== Luokka:Suomalaiset maanviljelijät Luokka:Maanviljelysneuvokset Luokka:Suomen Keskustan poliitikot Luokka:Asikkalan kunnanvaltuutetut Luokka:Vuonna 1934 syntyneet Luokka:Vuonna 1996 kuolleet
Paul Due

Paul Due (13. elokuuta 1835 Kristiansand – 26. helmikuuta 1919 Kristiania) oli norjalainen arkkitehti. Hän suunnitteli muun muassa useita rautatieasemia. ==Töitä== Hamar Railway Station.jpg|Hamarin rautatieasema. SteinkjerStation.jpg|Steinkjerin rautatieasema. Oslo Atheneum.jpg|Athenæum- rakennus Akersgatalla Oslossa. ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1835 syntyneet Luokka:Vuonna 1919 kuolleet